Document ID: 31992D0522

ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Νοεμβρίου 1992 σχετικά με τις αιτήσεις συγχρηματοδοτήσεως των καθεστώτων εθνικών ενισχύσεων υπό μορφή επιστροφών και προκαταβολών κατ'εφαρμογή του κανονισμού (ΕΟΚ) αριθ. 2328/91 του Συμβουλίου (92/522/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2328/91 του Συμβουλίου της 15ης Ιουλίου 1991 για τη βελτίωση της αποτελεσματικότητας των γεωργικών διαρθρώσεων (1), και ιδίως το άρθρο 33 παράγραφος 3 και το άρθρο 36,
τον κανονισμό (ΕΟΚ) αριθ. 4253/88 του Συμβουλίου της 19ης Δεκεμβρίου 1988 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών υφισταμένων χρηματοδοτικών οργάνων (2), και ιδίως το άρθρο 21 παράγραφος 6,
Εκτιμώντας:
ότι ο κανονισμός (ΕΟΚ) αριθ. 2328/91 αντικατέστησε τον κανονισμό (ΕΟΚ) αριθ. 797/85 του Συμβουλίου (3) 7
ότι η αντικατάσταση αυτή καθιστά αναγκαίες πολλές προσαρμογές της απόφασης 91/264/ΕΟΚ της Επιτροπής της 17ης Απριλίου 1991 σχετικά με τις αιτήσεις συγχρηματοδοτήσεως των καθεστώτων εθνικών ενισχύσεων υπό μορφή αποδόσεων και προκαταβολών κατ'εφαρμογή του κανονισμού (ΕΟΚ) αριθ. 797/85 του Συμβουλίου (4) 7 ότι είναι επομένως σκόπιμο, για λόγους σαφήνειας, να αντικατασταθεί η εν λόγω απόφαση 7
ότι με σκοπό την τυποποίηση των αιτήσεων πληρωμής, πρέπει να προβλεφθεί η δυνατότητα να τίθεται στη διάθεση των αρμοδίων αρχών σύστημα πληροφορικής 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαρθρώσεων Γεωργίας και Αγροτικής Ανάπτυξης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Οι αιτήσεις επιστροφής που αναφέρονται στο άρθρο 33 παράγραφο 1 του κανονισμού (ΕΟΚ) αριθ. 2328/91 πρέπει να υποβάλλονται σύμφωνα με τους πίνακες που εμφαίνονται στα παραρτήματα 1 έως 14.
2. Οι αιτήσεις προκαταβολών που αναφέρονται στο άρθρο 21 παράγραφος 6 του κανονισμού (ΕΟΚ) αριθ. 4253/88 και καταρτίζονται βάσει των μέτρων που αποβλέπουν στη στήριξη των γεωργικών εισοδημάτων κατ' εφαρμογή του κανονισμού (ΕΟΚ) αριθ. 2328/91 πρέπει να υποβάλλονται σύμφωνα με τον πίνακα που εμφαίνεται στο παράρτημα 15.1.
3. Τα κράτη μέλη ανακοινώνουν στην Επιτροπή μαζί με την πρώτη αίτηση επιστροφής, τα κείμενα των εθνικών διατάξεων εφαρμογής και τις διοικητικές οδηγίες καθώς και τα έντυπα ή τα άλλα έγγραφα σχετικά με τη διοικητική εφαρμογή της ενέργειας. Οι εθνικές εκθέσεις σχετικά με τους ελέγχους των ενεργειών που πραγματοποιούνται κατ' εφαρμογή του άρθρου 36 του κανονισμού (ΕΟΚ) αριθ. 2328/91 διαβιβάζονται στην Επιτροπή, κατόπιν αιτήσεώς της ή, κατά περίπτωση, διαβιβάζονται στην Επιτροπή κατά τους επιτόπιους ελέγχους που διενεργούνται από τους εκπροσώπους της Επιτροπής.
Άρθρο 2
1. Η Επιτροπή, βάσει των στοιχείων που περιλανβάνονται στις αιτήσεις επιστροφής, λαμβάνει απόφαση για την επιστροφή του αιτούμενου ποσού, εφόσον η αίτηση συμπληρώνεται και υποβάλλετει δεόντως εντός των προβλεπόμενων προθεσμιών. Η πληρωμή των αιτουμένων προκαταβολών πραγματοποιείται εντός όσο το δυνατόν μικρότερης προθεσμίας και υπό τους ιδίους όρους που ισχύουν για τις αιτήσεις επιστροφής.
Ωστόσο, το ποσό της αιτούμενης πληρωμής καταβάλλεται μόνον εφόσον η υποβολή της αίτησης δεν προκαλεί καμία άμεση αντίδραση όσον αφορά την ακρίβεια των στοιχείων που περιέχει καθώς και το συμβιβάσιμο των πραγματοποιουμένων ή προβλεπομένων δαπανών με τις ισχύουσες διατάξεις. Εάν ο όρος αυτός δεν πληρούται, το ποσό που είναι δυνατόν να καταβληθεί μειώνεται καταλλήλως σύμφωνα με το άρθρο 24 του κανονισμού (ΕΟΚ) αριθ. 4253/88.
2. Εφόσον από των διεξοδική εξέταση της αίτησης επιστροφής αποδεικνύεται ότι το ποσό που καταβάλλεται σύμφωνα με την παράγραφο 1 δεν είναι το ποσό που πράγματι οφείλεται, η τακτοποίηση πραγματοποιείται μόλις είναι δυνατόν ήτοι, συνήθως, στο πλαίσιο της επόμενης διαδικασίας επιστροφής. Στην περίπτωση κατά την οποία το ποσό που πρέπει να καταβληθεί κατά την επόμενη επιστροφή είναι μικρότερο από το μη αιτιολογημένο ποσό της προηγούμενης ή εάν το ενδιαφερόμενο κράτος μέλος δεν υποβάλει αιτήσεις επιστροφής για το εν λόγω οικονομικό έτος, καταβάλει το οφειλόμενο ποσό εντός των προθεσμιών που καθορίζονται από την Επιτροπή.
Άρθρο 3
Η απόφαση 91/264/ΕΟΚ καταργείται.
Άρθρο 4
Τα στοιχεία που περιλαμβάνονται στα παραρτήματα διαβιβάζονται καταρχήν μέσω συστήματος πληροφορικής. Η Επιτροπή είναι δυνατόν να προσδιορίσει το λογισμικό που απαιτείται και να θέσει αυτό στη διάθεση των αρμοδίων αρχών. Η Επιτροπή είναι επίσης δυνατόν να αναλάβει τη διάθεση του εξοπλισμού καθώς και την κατάρτιση ορισμένου αριθμού προσώπων που πρόκειται να ασχοληθούν με τον εξοπλισμό αυτό.
Άρθρο 5
Η παρούσα απόφαση απευθύνεται στα κράτη μέλη.
Βρυξέλλες, 6 Νοεμβρίου 1992.

Labels: 2
4
15
6